CELEX: 62014TN0101
Language: sk
Date: 2014-02-10 00:00:00
Title: Vec T-101/14: Žaloba podaná 10. februára 2014 – British Aggregates/Komisia

14.4.2014   
            
            
               SK
            
            
               Úradný vestník Európskej únie
            
            
               C 112/52
            
         Žaloba podaná 10. februára 2014 – British Aggregates/Komisia
   (Vec T-101/14)
   2014/C 112/67
   Jazyk konania: angličtina
   
      Účastníci konania
   
   
      Žalobkyňa: British Aggregates Association (Lanark, Spojené kráľovstvo) (v zastúpení: L. Van Den Hende, advokát a L. Geary, solicitor)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               nariadil zrušenie rozhodnutia Komisie z 31. júla 2013 K(2013) 4901 final uverejneného v Úradnom vestníku Európskej únie 28. novembra 2013 vo veci SA.34775 (ex N863/2001) – daň z kameniva, podľa článku 263 ZFEÚ,
            
         
               —
            
            
               zaviazal žalovanú na náhradu trov tohto konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza tri žalobné dôvody.
   
               1.
            
            
               Prvý žalobný dôvod založený na tvrdení, že Komisia sa dopustila zjavne nesprávneho posúdenia pri rozhodnutí, že tri výnimky podľa Finance Act 2001 (zákona o rozpočte na rok 2001) nevytvárajú selektívnosť a preto nepredstavujú štátnu pomoc podľa článku 107 ods. 1 ZFEÚ.
            
         
               2.
            
            
               Druhý žalobný dôvod založený na tvrdení, že Komisia neuviedla dôvody pre napadnuté rozhodnutie, ako to požaduje článok 296 ZFEÚ, pretože Komisia nevysvetlila prečo rozdielne zaobchádzanie s podobnými situáciami nepredstavuje štátnu pomoc. Odôvodnenie uvádzané Komisiou je tiež kontradiktórne vzhľadom na napadnuté rozhodnutie.
            
         
               3.
            
            
               Tretí žalobný dôvod založený na tvrdení, že Komisia porušila svoju povinnosť začať formálne zisťovanie podľa článku 108 ods. 3 ZFEÚ, keďže nejde o prípad, v ktorom sa Komisia môže dopracovať k jasnému názoru, že opatrenie nepredstavuje pomoc bez toho, aby bolo potrebné podrobné skúmanie veci.